Alkoholiki Anonima

Alkoholiki Anonima (AA) (Angliane: Alcoholics Anonymous) esas kunfrateso o neformal asociuro de homi qui, trovinte en su tendenco a troa ebrieso, deskovris moyeno por vivar kune sen alkoholo.

AA fondesis en la yaro 1935 en la Usana stato Ohio, kande acioniero de Nova-York (Bill Wilson), desebria dum kelka monati ma en stando extreme tentata, renkontris Ohiana mediko Robert Smith. Ilia reciproka suceso helpar su desebriesar portis ilia nova asociuro trans landal e linguala bordi.

On adoptis la 12-pazala programo di AA a diversa altra problemi ultre alkoholismo, de altra drogi (Narkotanti Anonima) til troa manjado.

Religio e spiritalismo
L'Alkoholiki Anonima esis originale Protestanta grupo, ma rapide l'unesma neprotestanto, Romkatoliko, unionis ol. La grupi unesma por agnostikisti ed ateisti fondesis en la 70-esma yari.

Maxim multa filiari en Usa uzas prego en lia kunveni e Usana protestantatra spiritalismo esas ankore tre dominacanta en la asociuro.

Efekiveso
Esas desfacila evitar inklini specimenala en ciencala studiadi pri l'Alkoholiki Anonima. Membri selektas su unionar la kunfrateso, do la rezulti povas esar nereprezentiva.

L'efekiveso di la programo dil Alkoholiki Anonima ne esas klara. Ula studiuri indikas ke ol esas efektiva, altri ne indikas signifikant efektiveso.

Kategorio:Organizuri